shapeType75fBehindDocument1pWrapPolygonVertices8;4;(21498,0);(0,0);(0,21500);(21498,21500)posrelh0posrelv0pib
I2015. július 5. 
AKármelhegyi Boldogságos Szűz 
Mária Rendje Palesztinában, a Kármel 
hegyén született. Különös kincse, hogy 
gyökerei a keleti egyház remetéinek 
szemlélődő életére nyúlnak vissza. A 
Kármel meghatározó alakja Illés pró- 
féta, akire a Rend mint atyjára tekint. 
Magatartása modell-értékű a szerzetesek 
számára, hiszen Illés Isten barátjaként 
az Ö színe előtt áll, és közbenjár a né- 
pért. A kármeliták kezdet óta erős, mély 
szeretetet tápláltak Szűz Mária iránt. A 
Kármel-hegyén élő első remeték neki 
szentelték kápolnájukat. A Szűzanya 
pedig oltalma és kitüntető szeretete jelé- 
ül a skapulárét ajándékozta Stock Szent 
Simonnak, a kármeliták generálisának 
1251-ben, amikor a Rend fennmaradása 
veszélybe került. 
A mai történetírás azzal az első, tör- 
ténelmileg is megfogható Regulával 
kezdődik, melyet 1206 körül Albert, 
jeruzsálemi latin pátriárka adott. A Pa- 
lesztinát meghódító szaracénok a XIII. 
század közepén elűzték a kármelitákat 
a Szentföldről, így kerültek Európába. 
1432-ben IV Jenő pápa enyhítette az ősi 
Regula szigorát. A Rend női ága csak 
1452- től jött létre. Egy ilyen "enyhített" 
kolostorba lépett be Szent Teréz 1535- 
ben Avilában, akinek születése 500. év- 
fordulóját ez évben ünnepli Egyházunk. 
Az Úr biztatására és az Egyház gondjait 
látva 1562-ben megalapította a Szent 
József kolostort, ezzel vette kezdetét a 
Rend reformja. Avilai Szent Terézt te- 

hát inkább a Rend megreformálójának 
tekintjük, amellyel visszatért az eredeti 
eszményhez, az ősi Regulához, és azt 
saját misztikus kegyelmeinek gyümöl- 
cseivel gazdagította. Nagy hangsúlyt he- 
lyezett a belső imára, Jézus emberségére, 
a közösségi életre, amelyben leginkább 
kialakulhatnak az "új ember" vonásai. 
Az első magyarországi női Kármel 
1892-ben jött létre Sopronbánfalván, a 
pécsi kolostort pedig 1936. május 21- 
én alapították. Szent Terézia Anyánk 
szándékának megfelelően egy közössé- 
gen belül a szerzetesnővérek létszáma 
nem haladhat ja meg a 21 főt, hogy így 
a közösség megőrizze a "kis Krisztus- 
kollégium" jelleget. A rendszerválto- 
zás után 1991-ben a pécsi kolostorban 
8 nővérrel kezdődött újra a közösségi 
élet. A jó Isten gazdagon megáldotta 
hivatásokkal közösségünket, jelenleg 
23 nővér éli a Kármel egyszerű, rejtett 
életét immáron a Pécs közelében fekvő 
Magyarszéken. 
5. Hogyan él egy szerzetes, hogy telik 
egy napja? 
A Kármel sajátos karizmája, a Szent- 
lélektől a Rendre bízott feladata az imád- 
ság. A Kármel lényegi elemei közé tar- 
tozik a belső ima, a lelkek üdvéért érzett 
felelősség, azaz a közbenjárás, a magány, 
a csend, a lelki küzdelem, a szigorú kla- 
uzúra, a kétkezi munka és a családias 
légkörű, testvéries közösségi élet. Ezek 
az elemek határozzák meg a minden- 
napjaimat. Szigorú napirend szerint 

S.J 
élünk, de ez nem köt gúzsba, ellenkező- 
leg, igen erős megtartó ereje van. Korán 
kelünk, 5.45-kor kezdődik a zsolozsma: 
a matutinumot és a laudest imádkozzuk 
el, majd egy óra belső ima következik, 
utána 8-kor a szentmise. Így reggelente 
3 órát a kápolnában töltünk, ezzel indul 
a nap. Nagyon szeretem ezeket a regge- 
leket, nagy segítséget jelentenek abban, 
hogy összeszedett maradjak az egész 
nap folyamán. Kifejezett apostoli tevé- 
kenységet nem végzünk: a nap további 
részében is az ima, a munka és a testvéri 
együttlét órái váltják egymást. Ugyan- 
akkor hiszek az ima apostoli erejében 
és tapasztalom is: minél hűségesebben, 
radikálisabban törekszik valaki az élet- 
szentségre, imái annál gyümölcsözőbbek 
lesznek környezete és a világ számára. 
Lisieux-i Szent Teréz az Énekek éneke 
szavait idézve így fogalmazza ezt meg: 
.Vonzz engem, és mi futni fogunk a ke- 
neteid illata után. - Megértettem, hogy 
akkor, ha egy lélek engedte, hogy rabul 
ejtse a te keneteid mámorító illata, nem 
futhat egyedül, magával ragadja az ösz- 
szes lelkeket, akiket szeret; ez az ő feléd 
vonzódásának természetes következmé- 
nye:' 
6. Mit tanácsolnál azoknak, akikben 
ébredezik a hivatás? 
Elsősorban azt, hogy minél több 
időt szánjanak az imádságra, ha lehet, 
mindennap vegyenek részt szentmi- 
sén. Próbálják felismerni magukban a 
jó Istentől kapott ajándékokat, talen- 
tumokat, karizmákat, és adjanak hálát 
értük. A Szentlélek Isten a szívünk mé- 
lyén gyengéd, finom jelzéseket ad, ezt a 
csendben, nyugodt körülmények közt 
lehet meghallani. Emellett nagy segít- 
séget adhat egy tapasztalt lelki vezető, 
aki eligazítást tud nyújtani, ugyanakkor 
a döntést senki nem spórolhatja meg. 
A szerzetesközösségek nyitottak a fia- 
talok fogadására, és van lehetőség kö- 
zelebbről megismerni életformájukat. 
Hosszabb-rövidebb ismerkedési idő 
után megérzi az ember, hogy ott van-e 
a helye. Aki teljes szívvel az igazságban 
keresi az útját, az biztosan rátalál, hisz 
az Úr mindannyiunkat személyesen, 
egyedi módon szeret és gondoskodik 
rólunk.